cyanic-selkie/wikianc huggingface dataset:
การสูญเสียปีสุขภาวะ
ข้อคัดค้าน
นักวิชาการบางท่านได้วิจารณ์ DALY ว่าเท่ากับเป็นค่าวัดผลิตภาพทางเศรษฐกิจของบุคคลที่เกี่ยวข้อง แม้ DALY จะมีฟังก์ชันที่ให้น้ำหนักขึ้นกับอายุตามผลิตภาพทางเศรษฐกิจของบุคคล แต่ก็ใช้ค่าคุณภาพชีวิตเนื่องกับสุขภาพเพื่อกำหนดน้ำหนักของความพิการ ซึ่งเริ่มตั้งแต่ 0 (ไม่พิการ) จนถึง 1 (พิการ 100%) สำหรับโรคทุกโรค เป็นน้ำหนักที่ไม่ได้เป็นไปตามสมรรถภาพการทำงาน แต่เป็นผลของความพิการที่มีต่อชีวิตของบุคคลนั้นโดยทั่วไป นี่เป็นเหตุที่ปัญหาทางจิตใจเป็นโรคระดับต้น ๆ อย่างหนึ่งที่งานศึกษาภาระโรคของโลกวัด โดยโรคซึมเศร้ามีค่าถึง 51.84 ล้านปี (DALY) ปัญหาของเด็กใกล้คลอด (perinatal) ซึ่งมีผลต่อทารกที่มีน้ำหนักอายุต่ำมาก ก็มีค่า DALY เป็นอันดับต้น ๆ เท่ากับ 90.48 ล้านปี และโรคหัดก็อยู่ที่อันดับ 15 และมีค่า 23.11 ล้านปี
นักวิชาการบางท่านก็ตั้งข้อสงสัยว่า งานสำรวจภาระโรค (เช่น EQ-5D) จะสามารถเก็บผลทางปัญหาจิตใจได้อย่างสมบูรณ์หรือไม่ เพราะเหตุปรากฏการณ์ต่าง ๆ รวมทั้ง ceiling effect (ซึ่งตัวแปรอิสระไม่มีผลต่อตัวแปรตามอีกต่อไป)
นักวิชาการอีกท่านหนึ่งได้อ้างว่า แบบจำลองดังที่ใช้กับ DALY มีข้อสมมุติโดยทฤษฎีหลายอย่าง (คือ utility independent, risk neutral, and constant proportional tradeoff behaviour) ที่ทำให้ความหมายและประโยชน์ของค่าวัดน่าสงสัย
สุขภาพที่สมบูรณ์พร้อม ยากหรือไม่สามารถกำหนดได้ และก็มีนักวิชาการบางท่านที่อ้างว่า สุขภาพไม่ดีบางอย่างแย่ยิ่งกว่าตาย ดังนั้น ควรมีค่าลบ (และจริง ๆ ก็มีนักเศรษฐศาสตร์บางท่านที่ใช้ค่าลบเพื่อคำนวณ) การกำหนดระดับสุขภาพขึ้นอยู่กับค่าวัดที่บางท่านอ้างว่า ให้ความสำคัญแก่ความเจ็บปวดทางกายและความพิการยิ่งกว่าสุขภาพทางใจ
การจัดลำดับการให้การรักษาอาศัยค่าใช้จ่ายต่อ DALY (หรือค่าคล้ายกันเช่นอื่น ๆ) สร้างความขัดแย้งเพราะเป็นวิธีการคำนวณอาศัยผลประโยชน์ (ทางสังคม/เศรษฐกิจ) เพื่อกำหนดว่าใครจะได้การรักษาและใครจะไม่ได้ แต่ผู้สนับสนุนก็อ้างว่า เพราะทรัพยากรในระบบสาธารณสุขมีจำกัด วิธีนี้ทำให้สามารถแบ่งทรัพยากรให้เกือบดีที่สุดสำหรับสังคม รวมทั้งสำหรับคนไข้โดยมากด้วย
เหตุผลคัดค้านอีกอย่างก็คือเป็นวิธีที่ไม่เท่าเทียมกัน เพราะผู้มีอายุน้อยกว่า มีสุขภาพดีกว่า อาจได้ความสำคัญมากกว่าผู้มีอายุมากกว่า ป่วยกว่า คือ คุณค่าการรักษาผู้มีอายุและคนอื่น ๆ ผู้มีค่าคาดหมายคงชีพน้อยกว่า อาจประเมินต่ำเกินในการวิเคราะห์เยี่ยงนี้ อนึ่ง หลายคนอ้างว่า ถ้าตัวแปรอื่น ๆ เท่ากันทุกอย่าง คนไข้ที่ป่วยหนักกว่าควรสำคัญกว่าผู้ที่ป่วยน้อยกว่า ถ้าประโยชน์สัมบูรณ์ที่ได้สำหรับทั้งสองเท่ากัน
นักวิชาการได้แนะนำให้ทำงานวิจัยเรื่องความสมเหตุสมผลของการวิเคราะห์เช่น DALY (คือ QALY) เริ่มตั้งแต่ปี 1989 ในปี 2010 ด้วยงบประมาณจากคณะกรรมาธิการยุโรป ECHOUTCOME (European Consortium in Healthcare Outcomes and Cost-Benefit Research) ได้เริ่มงานศึกษาขนาดใหญ่เกี่ยวกับ QALY ที่ใช้เพื่อประเมินเทคโนโลยีทางสุขภาพ (health technology assessment) นักวิชาการผู้นำของงานศึกษาได้กล่าวว่า นี่ "เป็นงานศึกษาขนาดใหญ่ที่สุดอุทิศโดยเฉพาะเพื่อตรวจข้อสมมุติของ QALY" ในงานประชุมสุดท้ายของนักวิจัยปี 2013 ECHOUTCOME ได้ตีพิมพ์ผลงานเบื้องต้นซึ่งสำรวจนักวิชาการ 1,361 คนในประเทศเบลเยียม ฝรั่งเศส อิตาลี และสหราชอาณาจักร งานสำรวจได้ถามคำถาม 14 ข้อเกี่ยวกับความชอบใจในสุขภาพระดับต่าง ๆ และระยะที่เกิดเหตุการณ์ทางสุขภาพเช่นนั้น ๆ (เช่น การเดินกระย่องกระแย่งเป็นเวลา 15 ปี เทียบกับการต้องใช้เก้าอี้ล้อหมุนเป็นเวลา 5 ปี) แล้วสรุปว่า "ความชอบใจของผู้ที่ตอบไม่เข้ากับข้อสมมุติทางทฤษฎีของ QALY" ข้อสมมุติรวมทั้ง ECHOUTCOME ยังตีพิมพ์รายงาน "แนวทางยุโรปเพื่อประเมินประสิทธิภาพค่าใช้จ่ายของเทคโนโลยีทางสุขภาพ (European Guidelines for Cost-Effectiveness Assessments of Health Technologies)" ซึ่งแนะนำไม่ให้ใช้ QALY เพื่อตัดสินใจในเรื่องการรักษาและดำรงสุขภาพ โดยแนะนำให้วิเคราะห์ประสิทธิภาพค่าใช้จ่ายโดยเล็งที่ "ค่าใช้จ่ายต่อผลการรักษาที่เป็นประเด็นแต่ละอย่าง"
ต่อมาผู้แทนขององค์กรต่าง ๆ คือ National Institute for Health and Care Excellence (NICE), Healthcare Improvement Scotland (HIS) และ Organisation for Economic Co-operation and Development (OECD) ได้ยกประเด็นต่าง ๆ เหล่านี้ขึ้นเพื่อคัดค้าน
พระเจ้าอินทรวรมันที่ 1
พระเจ้าอินทรวรมันที่ 1 (ព្រះបាទឥន្ទ្រវរ្ម័នទី១, ; สวรรคต พ.ศ. 1432) พระนามเดิมว่า เจ้าชายศรีนทรวรมัน หรือพระนามเต็มว่า ธุลีเชงพระกมรเตงอัญศรีอินทรวรมันเทวะ (ธูลิ เชง วฺระ กํมฺรเตงฺ อญฺ ศฺรีศฺรีนฺทรวรฺมฺมเทว) หรือพระนามหลังสวรรคตว่า พระบาทอิศวรโลก เป็นพระมหากษัตริย์แห่งอาณาจักรพระนคร ครองราชย์ระหว่างปี พ.ศ. 1420 – 1432 เป็นพระราชโอรสในพระเจ้านฤถิวินทรวรมันซึ่งเป็นพระญาติห่าง ๆ ของพระเจ้าชัยวรมันที่ 2 พระนางอินทรลักษมี พระมเหสีของพระองค์สืบเชื้อสายมาจากพระเจ้าปุษกรักษ์
พระราชประวัติ
พระเจ้าอินทรวรมันที่ 1 ทรงรวบรวมดินแดนกัมพูชาเป็นปึกแผ่น ทรงริเริ่มสร้างระบบชลประทานทางเหนือของเขตเมืองพระนครเป็นทะเลสาบจำลองขนาดใหญ่กักเก็บน้ำเพื่อการชลประทานเป็นแบบอย่างกรก่อสร้างในรัชกาลต่อมา ทรงก่อสร้างปราสาทบากอง และปราสาทพระโค
พระองค์สวรรคตเมื่อ พ.ศ. 1432 พระเจ้ายโศวรมันที่ 1 จึงได้ขึ้นครองราชย์ต่อมา
สวรรคต
พระเจ้าอินทรวรมันที่ 1 สวรรคตเมื่อประมาณ พ.ศ. 1432 มีพระนามเมื่อสวรรคตแล้วว่า"พระบาทอิศวรโลก"
โรงเรียนนวมินทราชินูทิศ สตรีวิทยา 2
โรงเรียนนวมินทราชินูทิศ สตรีวิทยา 2 ก่อตั้งขึ้นเมื่อวันที่ 10 สิงหาคม พ.ศ. 2535 บนที่ดินซึ่งนางทองสุข สุขทุม และนายเกษม คงสามสี คหบดีสองพี่น้อง มอบให้แก่กรมสามัญศึกษา กระทรวงศึกษาธิการ เมื่อวันที่ 10 เมษายน ปีนั้น เพื่อเป็นที่ศึกษาเล่าเรียนของเยาวชนในย่านมีนบุรีและคลองสามวาโดยเฉพาะ ซึ่งภายหลังสถาปนาอาคารต่าง ๆ แล้ว กระทรวงศึกษาธิการได้ประกาศจัดตั้งเป็นโรงเรียนสหศึกษา ชื่อ "โรงเรียนสตรีวิทยา 4" สังกัดกรมสามัญศึกษา โดยมอบให้โรงเรียนสตรีวิทยา 2 เป็นพี่เลี้ยง และให้นางสาวสมภาพ คมสัน ผู้อำนวยโรงเรียนสตรีวิทยา 2 รักษาการตำแหน่งผู้อำนวยโรงเรียนไปพลางก่อน
ต่อมา วันที่ 10 สิงหาคม ปีเดียวกัน กรมสามัญศึกษาประกาศเปลี่ยนชื่อโรงเรียนตามที่ได้รับพระราชทานพระบรมราชานุญาต และเพื่อให้สอดคล้องกับโรงเรียนพี่เลี้ยง เป็น "โรงเรียนนวมินทราชินูทิศ สตรีวิทยา 2 มีนบุรี" อักษรย่อว่า "นมร.ส.ว.2" และวันที่ 15 มิถุนายน ปีนั้นเอง กรมสามัญศึกษาได้แต่งตั้งให้นางวิลาวัณย์ สิทธิ์วงศ์ ผู้ช่วยผู้อำนวยโรงเรียนสตรีวิทยา 2 เป็นผู้อำนวยการโรงเรียน นมร.ส.ว.2 พร้อมได้อนุมัติงบประมาณ 95.3 ล้านบาท เพื่อก่อสร้างอาคารเรียนแบบพิเศษ 6 ชั้น 3 อาคารติดต่อกัน และอาคารอเนกประสงค์อีก 1 หลัง ใช้เวลาก่อสร้าง 680 วันจึงแล้วเสร็จ
ครั้นปีการศึกษา 2539 กรุงเทพมหานครได้แบ่งเขตการปกครองใหม่ โดยได้แบ่งเขตมีนบุรีออกเป็น 2 เขต คือ เขตมีนบุรี และเขตคลองสามวา ซึ่งเดิมที่ตั้งของโรงเรียนเดิมอยู่ในเขตมีนบุรีจึงได้ชื่อ "โรงเรียนนวมินทราชินูทิศ สตรีวิทยา 2 มีนบุรี" แต่เมื่อแบ่งเขตใหม่แล้ว ไปอยู่ในเขตคลองสามวาแทน จึงได้ชื่อใหม่เป็น "โรงเรียนนวมินทราชินูทิศ สตรีวิทยา 2"
ปัจจุบัน อยู่ในสังกัดสำนักงานเขตพื้นที่การศึกษากรุงเทพมหานคร เขตที่ 2
ราชสำนักเซนต์เจมส์
ราชสำนักเซนต์เจมส์ คือราชสำนักของพระมหากษัตริย์แห่งสหราชอาณาจักร ซึ่งถูกตั้งชื่อตามพระราชวังเซนต์เจมส์ พระราชวังหลวงที่เก่าแก่ที่สุดของระบอบราชาธิปไตยแห่งสหราชอาณาจักร ราชสำนักเซนต์เจมส์ถือกำเนิดขึ้นมาตั้งแต่สมัยราชอาณาจักรอังกฤษ (ก่อนปี พ.ศ. 2250) และสมัยราชอาณาจักรบริเตนใหญ่ (พ.ศ. 2250 - 2343)
ราชสำนักเซนต์เจมส์ยังถูกใช้เป็นสถานที่ต้อนรับเอกอัครราชทูตและข้าหลวงใหญ่ประจำสหราชอาณาจักรทุกคนอย่างเป็นทางการ ส่วนพระราชวังเซนต์เจมส์ยังคงเป็นสถานที่ประจำสำหรับการรับรองการแต่งตั้งเอกอัครราชทูตต่างชาติ และยังถูกใช้เป็นสำนักงานประจำของผู้แทนพระองค์พระมหากษัตริย์สหราชอาณาจักรในการรับมอบอักษรสารตราตั้งจากเอกอัคราชทูตต่างชาติอีกด้วย นอกจากนี้ในปี พ.ศ. 2552 ราชสำนักเซนต์เจมส์ในลอนดอนได้รับมอบพระราชสานส์และอักษรสารตราตั้งจากเอกอัครราชทูตจากต่างประเทศมากกว่า 172 ครั้ง อันประกอบไปด้วยจากสำนักงานข้าหลวงใหญ่ 46 แห่ง (อักษรสานส์ตราตั้งจากประเทศอื่น ๆ ในเครือจักรภพแห่งประชาชาติ) และจากสถานเอกอัครราชทูตประจำสหราชอาณาจักร 128 แห่ง (พระราชสานส์และอักษรสานส์ตราตั้งจากประเทศนอกเครือจักรภพแห่งประชาชาติ)
การใช้งานในด้านอื่น
แม้ว่าพระราชวังบักกิงแฮมจะถูกใช้เป็นที่พำนักอย่างเป็นทางการของพระมหากษัตริย์แห่งสหราชอาณาจักรมาตั้งแต่ครั้งที่สมเด็จพระราชินีนาถวิกตอเรียขึ้นครองราชสมบัติในปี พ.ศ. 2380 แต่พระราชวังเซนต์เจมส์ก็ยังคงดำรงสถานะการเป็นราชสำนักอย่างเป็นทางการของระบอบราชาธิปไตยแห่งสหราชอาณาจักร อย่างไรก็ตามเมื่อพระมหากษัตริย์แห่งสหราชอาณาจักร สมเด็จพระราชินีนาถเอลิซาเบธที่ 2 เสด็จพระราชดำเนินไปประทับ ณ สถานที่อื่น ชื่อของราชสำนักก็จะถูกเปลี่ยนไปตามสถานที่นั้น ๆ ด้วย
เมื่อสมเด็จพระราชินีนาถประทับอยู่ ณ พระราชวังบักกิงแฮม ราชสำนักก็จะย้ายมายังพระราชวังแห่งนี้ด้วย อีกทั้งยังจะถูกใช้เป็นสถานที่ประชุมของสภาองคมนตรี (Privy Council) การเปลี่ยนแปลงเช่นนี้ยังเกิดขึ้นกับกรณีที่สมเด็จพระราชินีนาถประทับอยู่ ณ สถานที่อื่น ๆ เช่น พระราชวังวินด์เซอร์ (ช่วงเทศกาลอีสเตอร์) พระตำหนักซานดริงแฮม (ช่วงเทศกาลคริสต์มาส) และที่พระราชวังฮอลีรูดหรือปราสาทแบลมอรัลในสกอตแลนด์ (ช่วงฤดูร้อน) นอกจากนี้ราชสำนักก็จะถูกย้ายตามพระมหากษัตริย์กรณีเสด็จฯ เยือนต่างประเทศอย่างเป็นทางการอีกด้วย
อเล็คซันเดอร์ นือเบิล
อเล็คซันเดอร์ นือเบิล (Alexander Nübel; เกิด 30 กันยายน ค.ศ. 1996) เป็นนักฟุตบอลชาวเยอรมัน ปัจจุบันเล่นในตำแหน่งผู้รักษาประตูให้กับสโมสรฟุตบอลไบเอิร์นมิวนิก และทีมชาติเยอรมนี
ชัลเคอ 04
เมื่อ 14 พฤษภาคม ค.ศ. 2016 นือเบิลเปิดตัวครั้งแรกในบุนเดิสลีกา ในเกมที่พบกับ เทเอ็สเก ฮ็อฟเฟินไฮม์ เขาลงเล่นแทนที่ รัล์ฟ แฟร์มัน หลังเวลา 90 นาที
ฤดูกาล 2018–19
นือเบิลเริ่มต้นฤดูกาลด้วยการเป็นผู้รักษาประตูสำรองของ รัล์ฟ แฟร์มัน ซึ่งหลังพักช่วงกลางฤดูกาล โดเมนีโก เตเดสโก ผู้จัดการทีมชัลเคอ 04 ได้ลดบทบาทของแฟร์มัน และให้นือเบิลเป็นผู้รักษาประตูตัวเลือกแรก เมื่อ 2 กุมภาพันธ์ ค.ศ. 2019 นือเบิลโดนไล่ออกจากสนามด้วยใบแดง ในเกมที่พบกับโบรุสซีอาเมินเชินกลัทบัค และโดนพักการแข่งขันบุนเดสลีกา สองนัดถัดไปของสโมสร นือเบิลลงเล่นให้กับชัลเคอทุกนัดหลังได้รับเลือกให้เป็นผู้รักษาประตูตัวเลือกแรก ยกเว้นการแข่งขันสองนัดที่เขาโดนแบนชั่วคราว
ฤดูกาล 2019–20
เมื่อ 6 สิงหาคม ค.ศ. 2019 นือเบิลได้รับเลือกจาก ดาวิท วากเนอร์ ผู้จัดการทีมชัลเคอ 04 ให้เป็นกัปตันทีม นือเบิลเข้าสู่ฤดูกาลใหม่ โดยเหลือเวลาเพียง 1 ปีจากสัญญาของเขากับชัลเคอ เมื่อ 22 ธันวาคม ค.ศ. 2019 ชัลเคอเปิดเผยว่า นือเบิลได้แจ้งต่อสโมสรว่าเขาจะไม่ต่อสัญญาใหญ่ เมื่อ 4 มกราคม ค.ศ. 2020 นือเบิลเซ็นสัญญากับไบเอิร์นมิวนิกแบบไร้ค่าตัว หลังสิ้นสุดฤดูกาล ตำแหน่งกัปตันของเขา แทนที่โดยOmar Mascarell นือเบิลย้ายไปเข้าร่วมกับไบเอิร์นมิวนิกเมื่อ 30 มิถุนายน ค.ศ. 2020
อ้างอิง
1996
มาร์ก ชากาล
มาร์ก ชากาล (Marc Chagall; מאַרק שאַגאַל; Марк Захарович Шага́л, Mark Zakharovich Shagal; Мойша Захаравіч Шагалаў, Mojša Zaharavič Šagałaŭ; ชื่อเมื่อแรกเกิด: Moishe Shagal; 7 กรกฎาคม ค.ศ. 1887 - 28 มีนาคม ค.ศ. 1985) เป็นจิตรกรชาวเบลารุส-ฝรั่งเศส (เดิมเป็นชาวยิว-เบลารุส) คนสำคัญในคริสต์ศตวรรษที่ 20 ชากาลเกิดที่เบลารุสซึ่งขณะนั้นเป็นส่วนหนึ่งของจักรวรรดิรัสเซีย เขาเป็นศิลปินผู้มีส่วนในขบวนการศิลปะสมัยใหม่หลังภายหลังสมัยศิลปะอิมเพรสชันนิสม์ แต่งานของชากาลจะจัดเข้ากลุ่มใดกลุ่มหนึ่งได้ยาก เป็นงานที่เต็มไปด้วยการใช้สัญลักษณ์ นอกจากงานจิตรกรรมแล้วชากาลยังมีงานกระจกสีและงานโมเสก
ชีวิต
มาร์ก ชากาลเกิดที่ลิออซโน ใกล้เมืองวีเซียบสค์ (Vitebsk) ในเบลารุส เป็นลูกคนโตในบรรดาพี่น้อง 7 คนในครอบครัวชาวยิว คัทสคิ พ่อของชากาลเป็นพ่อค้าปลาเฮอริง ชีวิตวัยเด็กค่อนข้างยากจนแต่เป็นชีวิตที่มีความสุขซึ่งสะท้อนในผลงานของชากาลตลอดชีวิต
สองสามเดือนหลังจากเรียนการเขียนภาพกับเยฮูดา เพ็น (Yehuda Pen) จิตรกรคนสำคัญของท้องถิ่นเมื่อปี ค.ศ. 1906 ชากาลก็ย้ายไปเซนต์ปีเตอร์สเบิร์ก ในปี ค.ศ. 1907 ขณะที่อยู่ที่นั่นชากาลก็เป็นสมาชิกของ “สมาคมผู้สนับสนุนศิลปะ” (Society of Art Supporters) และเริ่มศึกษากับนิโคไล โรริค (Nikolai Roerich) ซึ่งเป็นที่ที่ชากาลได้พบกับศิลปินจากหลายลัทธิและหลายลักษณะ ระหว่างปี ค.ศ. 1908 ถึงปี ค.ศ. 1910 ชากาล ศึกษากับลีออน บาสท์ (Leon Bakst) ที่สถาบันการวาดและจิตรกรรมซวานท์เซวา (Zvantseva School of Drawing and Painting)
ชีวิตช่วงนี้เป็นช่วงที่ลำบากสำหรับชากาล ในระหว่างนั้นชาวยิวจะอาศัยอยู่ได้เฉพาะที่เมืองเซนต์ปีเตอร์สเบิร์กและต้องมีใบอนุญาต ชากาลถูกจับและจำขังอยู่ระยะหนึ่ง แต่ชากาลก็ยังอาศัยอยู่ในเซนต์ปีเตอร์สเบิร์กจนปี ค.ศ. 1910 ระหว่างนั้นก็เดินทางไปเยี่ยมบ้านเกิดบ้างบางครั้งซึ่งในปี ค.ศ. 1909 ชากาลพบ เบลลา โรเซนเฟลด์ผู้ต่อมาเป็นภรรยาของชากาล
หลังจากมีชื่อเสียงมากขึ้นชากาลก็ย้ายจากเซนต์ปีเตอร์สเบิร์กไปตั้งหลักแหล่งที่ปารีส เพื่อไปอยู่ในสังคมของศิลปินที่มีชื่อของฝรั่งเศสในแขวงมงปาร์นัส (Montparnasse) ที่นั่นชากาลก็ทำความรู้จักกับศิลปินอาวองการ์ด เช่น กีโยม อาปอลีแนร์ (Guillaume Apollinaire) โรแบร์ต เดโลเนย์ (Robert Delaunay) และแฟร์น็อง เลเฌ (Fernand Léger) ในปี ค.ศ. 1914 ชากาลกลับไปวีเซียบสค์ และปึหนึ่งหลังจากนั้นก็แต่งงานกับคู่หมั้นเบลลา ขณะที่อยู่ในรัสเซียสงครามโลกครั้งที่หนึ่งก็ระเบิดขึ้นในปี ค.ศ. 1916 ชากาลมีลูกคนแรกเป็นลูกสาวชื่อ ไอดา
ราฟีญา
ราฟีญา (Rafinha) เป็นชื่อเล่นของชื่อตัว ราฟาแอล (Rafael) ในภาษาโปรตุเกส และอาจหมายถึง:
ปลากดกลับหัว
ปลากดกลับหัว หรือ ปลาอัพไซด์ดาวน์แคทฟิช (Upside-down catfish) เป็นชื่อสามัญของปลาหนังน้ำจืดหลายชนิด หลายสกุล ที่มีพฤติกรรมว่ายน้ำกลับหัวในลักษณะตีลังกาได้ ซึ่งได้แก่
ทั้งหมดนิยมเลี้ยงเป็นปลาสวยงาม เนื่องจากเป็นปลาขนาดเล็กและมีพฤติกรรมการว่ายน้ำที่แปลก รวมกับสีสันที่สวยงาม แลดูเพลินตา
คณะนิเทศศาสตร์ จุฬาลงกรณ์มหาวิทยาลัย
คณะนิเทศศาสตร์ จุฬาลงกรณ์มหาวิทยาลัย เป็นคณะนิเทศศาสตร์แห่งแรกของประเทศไทย และเป็นคณะที่ 14 ของจุฬาลงกรณ์มหาวิทยาลัย รับผิดชอบเป็นหน่วยงานระดับอุดมศึกษาและบัณฑิตศึกษาของรัฐ ที่ส่งเสริมดำเนินงานด้านการวิจัยและวิรัชกิจที่มีคุณภาพสูง ในแขนงด้านการสื่อสารมวลชน
ประวัติ
จุฬาลงกรณ์มหาวิทยาลัยได้เปิดสอนวิชาการหนังสือพิมพ์ขึ้นตั้งแต่ พ.ศ. 2482 ซึ่งเป็นหลักสูตรในระดับอนุปริญญา สังกัดในคณะอักษรศาสตร์และวิทยาศาสตร์ หลังจากนั้นในปี พ.ศ. 2497 ได้มีการโอนการศึกษาวิชาการหนังสือพิมพ์จากจุฬาลงกรณ์มหาวิทยาลัย ไปทำการสอนที่มหาวิทยาลัยวิชาธรรมศาสตร์และการเมือง โดยได้เปิดสอนในระดับปริญญาตรี ซึ่งเป็นการสิ้นสุดการสอนในสาขานิเทศศาสตร์ในจุฬาลงกรณ์มหาวิทยาลัยตั้งแต่นั้นมา
จุฬาลงกรณ์มหาวิทยาลัยได้จัดการเรียนการสอนในสาขาวิชานิเทศศาสตร์อีกครั้งในแผนกสื่อสารมวลชนและการประชาสัมพันธ์ สังกัดอยู่กับคณะรัฐศาสตร์ เมื่อวันที่ 5 กรกฎาคม พ.ศ. 2508 ดังนั้น จึงถือเอาวันที่ 5 กรกฎาคมของทุกปี เป็นวันคล้ายวันสถาปนาคณะนิเทศศาสตร์ หลักจากนั้น ในปี พ.ศ. 2509 ได้พระราชกฤษฎีกาจัดตั้ง "แผนกสื่อสารมวลชนและการประชาสัมพันธ์" ซึ่งเป็นแผนกอิสระ มีฐานะเทียบเท่าคณะหนึ่งในจุฬาลงกรณ์มหาวิทยาลัย โดยมีสีน้ำเงิน (Royal Blue) เป็นสีประจำแผนกอิสระฯ เนื่องจากสีน้ำเงินเป็นสีแทนน้ำหมึก และมีสัญลักษณ์เป็นสังข์แตร
ปัจจุบันคณะนิเทศศาสตร์ ตั้งอยู่ทางฝั่งตะวันตกของถนนพญาไท (ตรงข้ามกับคณะวิทยาศาสตร์) ในพื้นที่บริเวณเดียวกับคณะนิติศาสตร์ โดยมีอาคารทำการของคณะฯ 3 อาคาร คือ อาคารนิเทศศาสตร์ 1 อาคารนิเทศศาสตร์ 2 และอาคารมงกุฎสมมติวงศ์ เป็นอาคารสูง 12 ชั้น เพียบพร้อมไปด้วยอุปกรณ์ทางการสื่อสารมวลชนที่ทันสมัย และอาคารพินิตประชานาถซึ่งเป็นอาคารเรียนส่วนกลางของมหาวิทยาลัยซึ่งใช้ร่วมกับคณะนิติศาสตร์
เพลงประจำคณะ
เพลงนี้ ครูแก้ว อัจฉริยะกุล และครูเอื้อ สุนทรสนาน ร่วมกันประพันธ์ให้นิสิตสื่อสารมวลชนและการประชาสัมพันธ์ จุฬาลงกรณ์มหาวิทยาลัย เพื่อเป็นเพลงประจำคณะ ตลอดจนประจำนักสื่อสารมวลชนและนักประชาสัมพันธ์โดยทั่วไปด้วย สองครูเพลงผู้เลื่องชื่อท่านนี้มิได้ประพันธ์เพลงร่วมกันตามลำพังมาเป็นระยะเวลานาน เพลงนี้จึงนับว่าเป็นผลงานการประพันธ์เพลงร่วมกันครั้งสำคัญอีกชิ้นหนึ่ง ซึ่งประพันธ์เสร็จสิ้นเมื่อวันที่ 17 มิถุนายน พ.ศ. 2509
โหด เลว ดี 3
โหด เลว ดี 3 (A Better Tomorrow III, A Better Tomorrow 3: Love & Death in Saigon; 英雄本色3-夕陽之歌; พินอิน: Yīngxióng běnsè sān – xīyáng zhī gē) ภาพยนตร์แอ็คชั่นสัญชาติฮ่องกง ในปี ค.ศ. 1989
เนื้อเรื่อง
เมื่อทั้งหมดกลับไปฮ่องกง โห่ ฉางชิง นักธุรกิจลูกครึ่งญี่ปุ่นอดีตแฟนของไหวกิปที่หายตัวไป 3 ปี ได้ปรากฏตัวขึ้น อาโห่ได้ตามมารังควาญอาหมั่นและพ่อ จนเสียชีวิต และบีบบังคับให้อาหมั่นและมาร์คออกจากฮ่องกงไป ทั้งหมดจึงกลับไปเวียดนามอีกครั้ง ก่อนไซง่อนแตก ที่นั่นจึงเป็นสถานที่ตัดสินกันด้วยความสัมพันธ์ของคนทั้ง 3 ระหว่างความรัก, ดี, เลว และโหด
เบื้องหลัง
A Better Tomorrow III เป็นภาพยนตร์แอ็คชั่นในปี ค.ศ. 1989 จากการกำกับและอำนวยการสร้างของ ฉีเคอะ ถือเป็นภาคสุดท้ายและภาคจบของภาพยนตร์ไตรภาค A Better Tomorrow ที่ประสบความสำเร็จอย่างมากก่อนหน้านั้น
โดยที่ในภาคนี้ เนื้อหาไม่ได้มีส่วนเกี่ยวข้องใด ๆ กับ 2 ภาคก่อนหน้านี้ แต่ไปมีเนื้อหาเป็นฉากหลังของสงครามเวียดนาม ในปี ค.ศ. 1974 แทน แม้จะมี โจว เหวินฟะ นักแสดงนำใน 2 ภาคก่อนหน้านั้นมารับบทซึ่งเสมือนเป็นบทเดิมอีก อีกทั้งตัวผู้กำกับฯก็ไม่ได้เป็น จอห์น วู เหมือน 2 ภาคแรก หากแต่เป็นฉีเคอะ ซึ่งเป็นผู้อำนวยการสร้างมาทำหน้าที่นี้เอง ทั้งนี้เพราะ ก่อนหน้านั้น ทั้ง 2 เกิดผิดใจกัน จอห์น วู จึงแยกไปสร้าง Bullet in the Head แทน ซึ่งออกฉายในปีเดียวกันและมีสงครามเวียดนามเป็นฉากหลังเช่นเดียวกัน
สำหรับเรื่องนี้ ตัวภาพยนตร์ได้รับคำชมไปเพียงแค่ 5.8 ดาวเท่านั้น จากทั้งหมด 10 ดาว นับว่าน้อยที่สุดในภาพยนตร์ไตรภาคชุดนี้
หลิน ฟ่ง
"หลิน ฟ่ง" (จีน: 林鳳; พินอิน:Lan fung; อังกฤษ;Patricia Lam) มีชื่อภาษาอังกฤษว่า "แพทริเซีย หลิน" เป็นอดีตนักแสดงหญิงภาพยนตร์จีนภาษากวางตุ้ง ที่ได้รับความนิยมมากที่สุด ของทางค่ายหนัง "ชอว์บราเดอร์" (Shaw Brothers)ในช่วงปลายยุค 50-กลางยุค 60 โดยเธอมีชื่อเสียงและได้รับความนิยมอย่างสูงเฉพาะในเกาะ "ฮ่องกง" และยังเป็นนักแสดงหญิงทางสายภาพยนตร์ (จอเงิน) เพียงคนเดียวในหน้าประวัติศาสตร์วงการบันเทิงฮ่องกง ที่ได้รับรางวัลนักแสดงยอดนิยม 9 ปีซ้อนติดต่อกันในช่วงปีพ.ศ. 2501 จนถึง ปีพ.ศ. 2509 (ค.ศ. 1958-1966) อีกทั้งเธอยังได้รับฉายาว่า "นาตาลี วูด แห่งเกาฮ่องกง" (Natalie Wood) อีกด้วย
ในปีพ.ศ. 2499 เธอได้เข้ารับการฝึกอบรมเป็นนักแสดงชั้นนำของภาพยนตร์จีนภาษากวางตุ้ง ของ ชอว์บราเดอร์ และต่อมาได้กลายเป็นนักแสดงดาวรุ่งในปีพ.ศ. 2500 เธอทั้งเต้นรำและร้องเพลงในภาพยนตร์ที่เธอเล่นเองอยู่หลายเรื่อง ทั้งเพลงและภาพยนตร์เหล่านั้นต่างได้รับความนิยมในฮ่องกงเป็นอย่างมาก จนเธอได้รับการขนานนามจากสื่อในฮ่องกงว่าเป็น "นางเอกเบอร์ 1 แห่งภาพยนตร์จีนภาษากวางตุ้ง" ซึ่งในเกาะฮ่องกงนั้นความดังของเธอ เคียงข้างกับ ดาราสาวชื่อดัง หลินไต้ ที่เป็นนางเอกเบอร์หนึ่งแห่งโลกภาพยนตร์จีนภาษาจีนกลาง
ถึงแม้ความนิยมในตัวของ หลินฟ่ง จะมีมากมายในเกาะฮ่องกง แต่ทว่า...ชื่อเสียงของหลินฟ่ง นั้นกลับไม่ได้รับความนิยมในระดับนานาชาติ เลย สาเหตุเพราะในยุคนั้นตลาดหนังในทวีปเอเชีย ภาพยนตร์จีนภาษากวางตุ้ง จะไม่ได้รับความนิยมเท่า ภาพยนตร์จีนภาษาจีนกลาง นั้นเอง
ช่วงเวลาประมาณ 10 ปี ที่เธอโลดแล่นในวงการและมีชื่อเสียงโด่งดัง เธอมีผลงานภาพยนตร์ทั้งภาษากวางตุ้งและจีนกลาง มากกว่า 100 เรื่อง แต่ส่วนใหญ่ภาพยนตร์ของเธอที่ได้รับความนิยมนั้นจะเป็นภาพยนตร์ภาษากวางตุ้ง ทั้งหมด หลังจากปีพ.ศ. 2509 เธอได้ถอนตัวออกจากวงการบันเทิงอย่างเต็มตัวเพื่อไปแต่งงานกับเศรษฐีนอกวงการต่อมาทั้งคู่ได้มีบุตรชายด้วยกันหนึ่งคน หลังจากแต่งงานได้ 9 ปี เมื่อวันที่ 28 สิงหาคม พ.ศ. 2519 ได้พบว่าเธอนอนเสียชีวิตที่ห้องพักของเธอจากการกินยานอนหลับเกินขนาด.
ปริศนาการเสียชีวิต
หลังการเสียชีวิตของเธอ ได้มีการสรุปว่า เธอตั้งใจกินยาเกินขนาดฆ่าตัวตายเพราะผิดหวังในความรัก เพราะก่อนหน้านั้นเคยมีข่าวลือว่า เธอมีปัญหาครอบครัวกับสามี มาก่อน แต่ ช่วงที่เธอเสียชีวิตในตอนนั้นเป็นที่พูดถึงกันอย่างมากใน ฮ่องกง สาเหตุเพราะเธอไม่ได้เขียนจดหมายลาตายทิ้งไว้แต่อย่างใด ทำให้หลายคนไม่เชื่อว่าเธอจะฆ่าตัวตาย แต่ก็มีข่าวลือว่า เธอเพิ่งไปทำศัลยกรรมมา และเกิดความเครียด จากแผลผ่าตัดหลังทำศัลยกรรมพลาสติกที่ไม่เรียบร้อยและเกิดเป็นรอยแผลเป็นขึ้นมา ด้วยความที่เธอเป็นคนรักสวยรักงามเลยทำให้เธอคิดสั้น แต่มีบางคนตั้งสันนิษฐานว่า จริงๆ แล้วตัวเธอเองคงไม่ได้ตั้งใจฆ่าตัวตาย แต่มันเป็นอุบัติเหตุจากการทานยาผิดมากกว่า ด้วยความรู้เท่าไม่ถึงการณ์ จากการที่เธอทานยานอนหลับไปพร้อม ๆ กับทานยาลดความอ้วนและยาแก้ปวด เมื่อทานยาทั้งสามชนิดเข้าไปพร้อมกัน มันจึงส่งผลต่อระบบการทำงานของหัวใจ ซึ่งส่งผลทำให้เธอเสียชีวิต
หลังการเสียชีวิตได้มีการเปิดเผยข้อมูลบัญชีทรัพย์สินที่เหลืออยู่ของเธอ พบว่าเธอมีชีวิตที่หรูหราสุขสบายโดยเธอเองเป็นเจ้าของบ้านถึง 3 หลังด้วยกันและยังมีเงินสดอยู่ในธนาคารถึง 3 ล้านเหรียญฮ่องกง
ข่าวลือ
เมื่อปีพ.ศ. 2528 หลังการตายของดาราสาวชื่อดัง องเหม่ยหลิง ก็มีข่าวลือไปทั่วเกาะฮ่องกงว่า แท้ที่จริงแล้ว องเหม่ยหลิงคือลูกสาวนอกสมรสของดาราสาวผู้ล่วงลับ "หลินฟ่ง" ด้วยสื่อพยายามนำ 2 คนนี้มาเปรียบเทียบกัน และด้วยหน้าตาบุคลิกลักษณะ น้ำเสียง และฝีมือการแสดง เรียกได้ว่าทอดแบบพิมพ์เดียวกันมาเลย แถมในอดีตเคยมีข่าวลือว่า หลินฟ่งเคยแอบมีลูกสาว ลับ ๆ คนหนึ่งในสมัยที่เพิ่งเข้าวงการใหม่ ๆ แต่ให้คนอื่นเลี้ยงแทน แถมเด็กคนนั้นเกิดปีเดียวกับ ดาราสาว องเหม่ยหลิง อีกด้วย ทำให้มีผู้คนมากมายเชื่อว่าข่าวลือเรื่องนี้เป็นความจริง
แต่ต่อมา...แม่ที่รับรู้กันโดยทั่วไปว่าเป็นแม่ขององเหม่ยหลิง ได้ออกมาปฏิเสธข่าวลือดังกล่าวว่า ไม่เป็นความจริงตามที่ลือกันและไม่พอใจเป็นอย่างมากที่สื่อร่ำลือกันเช่นนั้น
ปิติ ภิรมย์ภักดี
ปัจจุบันดำรงตำแหน่ง
ปิติ ยังเป็นนักแข่งรถระดับโลกที่ยืนโพเดียมทั้งไทยและต่างประเทศมาแล้วหลายรายการ
ค่าคงตัวความโน้มถ่วง
[[File:NewtonsLawOfUniversalGravitation.svg|thumb|right|300px|ค่าคงตัวความโน้มถ่วง
G
เป็นกุญแจของกฎความโน้มถ่วงสากลของนิวตัน]] ค่าคงตัวความโน้มถ่วงสากล (Gravitational constant; G) ค่าคงตัวทางฟิสิกส์ที่ใช้ในการคำนวณแรงโน้มถ่วงระหว่างวัตถุ 2 วัตถุ มักจะปรากฏอยู่ในกฎความโน้มถ่วงสากลของเซอร์ไอแซก นิวตัน และในทฤษฎีสัมพัทธภาพทั่วไปของอัลเบิร์ต ไอน์สไตน์ รู้จักในอีกชื่อว่าค่าคงตัวนิวตัน
กฎและค่าคงตัว
ตามกฎของความโน้มถ่วงสากล แรงดึงดูด (F) วัตถุทั้งสอง เป็นสัดส่วนโดยตรงกับมวลของวัตถุ (mundefined และ m2), และเป็นสัดส่วนผกผันกำลังสองกับระยะห่าง (r) ระหว่างวัตถุ
ค่าคงตัวความโน้มถ่วงสากลเป็นค่าคงตัวทางฟิสิกส์ที่วัดด้วยความแม่นยำสูงได้ยาก โดยในปี 2010 CODATA ได้แนะนำค่าคงตัวความโน้มถ่วงสากล(กับค่าคลาดเคลื่อนในวงเล็บ) คือ ความคลาดเคลื่อนมาตรฐาน 1.2
เจ้าชายกะนอง
เจ้าชายกะนอง (ကနောင်မင်းသား; 31 มกราคม 1820 – 2 สิงหาคม 1866) หรือ กะนอง มินธะ พระราชโอรสของ พระเจ้าแสรกแมง กษัตริย์องค์ที่ 8 แห่ง ราชวงศ์โก้นบอง และเป็นพระราชอนุชาของ พระเจ้ามินดง กษัตริย์องค์ที่ 10 ภายหลังจากจบ สงครามอังกฤษ-พม่าครั้งที่สอง เจ้าชายกะนองและ เจ้าชายมินดง ได้ทำการโค่นล้มราชบัลลังก์พระเชษฐาต่างพระมารดา พระเจ้าพุกามแมง กษัตริย์องค์ที่ 9 เจ้าชายมินดงขึ้นสืบราชบัลลังก์เป็นพระเจ้ามินดงส่วนเจ้าชายกะนองได้รับการสถาปนาเป็นรัชทายาทผู้มีสิทธิโดยตรง
เจ้าชายกะนองได้รับพระสมัญญาว่า เจ้าชายแห่งสงคราม รวมถึงได้รับความนิยมจากประชาชนเนื่องจากพระองค์ได้นำวิวัฒนาการสมัยใหม่ของตะวันตกเข้าสู่พม่ารวมถึงส่งเหล่าบัณฑิตไปยังประเทศในทวีปยุโรปและโปรดให้ตั้งโรงสรรพาวุธขึ้น
เจ้าชายกะนองสิ้นพระชนม์พร้อมกับพระโอรสอีก 3 พระองค์เมื่อวันที่ 2 สิงหาคม ค.ศ. 1866 ที่ ลุตตอ หรือที่ประชุมสภาขุนนางระหว่างการก่อกบฏภายใต้การนำของ เจ้าชายมยิ่นกุน และ เจ้าชายมยิ่นกุนเดง พระราชโอรสของพระเจ้ามินดงที่ประสูติแต่ พระสนมเอกตองชเวเยที่ 1
เจดีย์ยุทธหัตถี
เจดีย์ยุทธหัตถี ตั้งอยู่ที่บ้านดอนเจดีย์ หมู่ที่ 2 ตำบล ดอนเจดีย์ อำเภอ พนมทวน จังหวัด กาญจนบุรี ปัจจุบันเชื่อกันว่าเป็นเจดีย์ยุทธหัตถี ที่สมเด็จพระนเรศวรมหาราช ทรงสร้างขึ้นหลังจากที่พระองค์ ทรงกระทำยุทธหัตถีชนะสมเด็จพระมหาอุปราชา กษัตริย์แห่งพม่า ภายในมี อาคารนิทรรศการสมเด็จพระนเรศวร ซึ่งจัดแสดงประวัติและแผนที่ ที่เกี่ยวกับการรบในครั้งนั้น องค์เจดีย์เป็นศิลปะแบบอยุธยา เป็นเจดีย์ทรงกลม ก่ออิฐฉาบปูน ส่วนยอดหักพังไปตามกาลเวลา จนปัจจุบันมีความสูงราว 3 เมตร เจดีย์องค์นี้ตั้งอยู่ในที่ดอน ล้อมรอบด้วยป่าละเมาะเป็นบริเวณกว้าง มีแม่น้ำทวนไหลผ่านในบริเวณ ปัจจุบันสร้างเป็นรูปวงเวียน มีถนนภายในแบ่งเป็น 8 ด้าน มีพระบรมราชานุสาวรีย์สมเด็จพระนเรศวรขณะกำลังประทับบนหลังช้างศึกอยู่ด้านหน้าองค์เจดีย์ ได้รับการขึ้นทะเบียนรับรองเป็นโบราณสถาน เมื่อวันที่ 9 กุมภาพันธ์ พ.ศ. 2539
หลักฐาน 10 ประการที่สรุปว่าเป็นเจดีย์ยุทธหัตถีองค์จริง
สาธารณรัฐฮังการีที่ 2
สาธารณรัฐฮังการีที่สอง (Magyar Köztársaság) เป็นสาธารณรัฐระบบรัฐสภาที่จัดตั้งในระยะเวลาอันสั้น ภายหลังจากการล้มเลิกของ ราชอาณาจักรฮังการี เมื่อวันที่ 1 กุมภาพันธ์ ค.ศ. 1946 ต่อมาสาธารณรัฐที่สองได้ยุติลงในวันที่ 20 สิงหาคม ค.ศ. 1949 โดยถูกแทนที่ด้วยสาธารณรัฐประชาชนฮังการี
สาธารณรัฐประกาศจัดตั้งขึ้นอย่างเป็นทางการภายหลังจากการยึดครองฮังการีของสหภาพโซเวียตเมื่อสิ้นสุดสงครามโลกครั้งที่สอง และการล้มล้างระบอบราชาธิปไตยของฮังการีอย่างเป็นทางการในเดือนกุมภาพันธ์ ค.ศ. 1946 ซึ่งราชบัลลังก์ได้ว่างลงตั้งแต่ปี ค.ศ. 1918 ในช่วงแรกของสาธารณรัฐมีลักษณะเป็นรัฐบาลผสมระหว่างฝ่ายสนับสนุนประชาธิปไตย โดยส่วนใหญ่จะเป็นพรรคเกษตรกรรายย่อยอิสระ และพรรคคอมมิวนิสต์ฮังการี ด้วยการสนับสนุนจากโซเวียต สมาชิกคอมมิวนิสต์ส่วนใหญ่ได้รับตำแหน่งทางการเมืองที่สำคัญในคณะรัฐมนตรีชุดใหม่ โดยเฉพาะอย่างยิ่งในกระทรวงมหาดไทย ถึงแม้ว่าพรรคเกษตรรายย่อยจะได้รับชัยชนะอย่างถล่มทลายในการเลือกตั้งในปี ค.ศ. 1945 จากตำแหน่งทางการเมืองของสมาชิกคอมมิวนิสต์ ทำให้สามารถใช้อุบายทางการเมืองเพื่อกำจัดศัตรูฝ่ายตรงข้ามทีละส่วนอย่างเป็นระบบ ผ่านการวางอุบายทางการเมืองและการวางแผนการที่แยบยล ซึ่งดำเนินการโดยผู้นำคอมมิวนิสต์อย่าง มาทยาช ราโกชี ที่เรียกว่า "กลวิธีชอลอมิ"
ในเดือนมิถุนายน ค.ศ. 1947 พรรคคอมมิวนิสต์สามารถโค่นล้มพรรคเกษตรรายย่อยได้ในฐานะศัตรูทางการเมืองผ่านการจับกุมและเนรเทศผู้นำหลักของพรรคออกนอกประเทศไปเป็นจำนวนมาก และถูกควบคุมอย่างเข้มข้นจากรัฐบาล พร้อมผู้ติดตามจากนายกรัฐมนตรี จากการเลือกตั้งครั้งใหม่ในเดือนสิงหาคม ค.ศ. 1947 คะแนนเสียงของพรรคคอมมิวนิสต์เพิ่มขึ้น ถึงแม้ว่าพรรคที่ไม่ใช่คอมมิวนิสต์จะได้คะแนนเสียงเท่ากันกับในปี ค.ศ. 1945 และการเลือกตั้งก็เต็มไปด้วยการโกงและการข่มขู่คุกคาม มีการวางแผนการของคอมมิวนิสต์และการใช้กลอุบายเพื่อกวาดล้างพรรคฝ่ายค้านที่เหลือส่วนใหญ่ในปีต่อมา โดยไม่คำนึงถึงสิ่งใด ๆ เหตุการณ์นี้สิ้นสุดลง เนื่องจากการรวมตัวกันกับพรรคประชาธิปไตยสังคมนิยมแห่งฮังการีในเดือนมิถุนายน ค.ศ. 1948 เพื่อจัดตั้ง พรรคแรงงานประชาชนฮังการี โดยพื้นฐานแล้วเป็นการขยายตัวของพรรคคอมมิวนิสต์ภายใต้ชื่อใหม่ ได้มีการโอนกิจการอุตสาหกรรมส่วนใหญ่มาเป็นของรัฐ ซึ่งเป็นส่วนหนึ่งที่ส่งผลให้เศรษฐกิจและสังคมของฮังการีได้รับอิทธิพลของโซเวียต และเมื่อประเทศเข้าสู่ขอบเขตอิทธิพลของสหภาพโซเวียต ในเดือนสิงหาคม ค.ศ. 1949 ประเทศได้รับการประกาศอย่างเป็นทางการว่าเป็นสาธารณรัฐประชาชน โดยพรรคคอมมิวนิสต์เป็นพรรคการเมืองเดียวของรัฐที่ถูกต้องตามกฎหมาย ระบอบการปกครองนี้ยังคงดำรงอยู่ต่อไป ยกเว้นช่วงระยะเวลาสั้น ๆ เนื่องจากการปฏิวัติฮังการีในปี ค.ศ. 1956 จนกระทั่งการล่มสลายของระบอบคอมมิวนิสต์ในฮังการีในปี ค.ศ. 1989–90
นิสสัน นาวารา
รุ่นที่ 1 (พ.ศ. 2540-2546; D22)
รุ่นที่ 1 ผลิตระหว่างปี พ.ศ. 2540-2547 แต่ในประเทศไทย ผลิตระหว่างปี พ.ศ. 2541-2550 ใช้รหัสว่า D22 โดยมีเครื่องยนต์ 6 ขนาด คือ 2.4 ,2.5 ,2.7 ,3.0 ,3.2 และ 3.3 ลิตร โดยในประเทศไทยมีจำหน่ายเฉพาะรุ่น 2.7 และ 3.0 ลิตรเท่านั้น และมีเกียร์ 3 แบบคือ เกียร์ธรรมดา 4 สปีด ,เกียร์ธรรมดา 5 สปีด และเกียร์อัตโนมัติ 4 สปีด โดยในประเทศไทย รุ่นก่อนไมเนอร์เชนจ์มีชื่อว่า นิสสัน บิ๊กเอ็ม ฟรอนเทียร์ หลังจากไมเนอร์เชนจ์แล้วจึงได้ใช้ชื่อ นิสสัน ฟรอนเทียร์
รุ่นนี้ แม้จะผลิตในตลาดโลกช่วงปี พ.ศ. 2540-2546 แต่ในไทยนั้นผลิตช่วงปี พ.ศ. 2541-2550
รุ่นที่ 2 (พ.ศ. 2547-2557; D40)
รุ่นที่ 2 ผลิตระหว่างปี พ.ศ. 2547-2557 แต่ในประเทศไทย ผลิตระหว่างปี พ.ศ. 2550-พ.ศ. 2557 ใช้รหัสว่า D40 โดยมีเครื่องยนต์ 3 ขนาด คือ 2.5 ,3.0 และ 4.0 ลิตร โดยในประเทศไทยมีจำหน่ายเฉพาะรุ่น 2.5 ลิตร และมีเกียร์ 3 แบบ คือเกียร์ธรรมดา 5 สปีด เกียร์ธรรมดา 6 สปีด และเกียร์อัตโนมัติ 5 สปีด และมีตัวถังที่ใหญ่ขึ้นมากกว่ารุ่น D22 และมีการปรับโฉม (Minorchange) เมื่อปี พ.ศ. 2554 นอกจากนี้ นิสสันยังเคยผลิตภายใต้แบรนด์ซูซูกิสำหรับจำหน่ายในตลาดอเมริกาในชื่อ ซูซูกิ อีควอเตอร์ (Suzuki Equator) อีกด้วย
รุ่นที่ 3 (พ.ศ. 2557-ปัจจุบัน; D23)
ในวันที่ 6 มิถุนายน พ.ศ. 2557 นิสสันได้เผยโฉมนาวารารุ่นที่สาม (รู้จักกันในชื่อ เอ็นพี 300 นาวารา) ใช้รหัสตัวถังว่า D23 โฉมนี้จะไม่มีสายการผลิตในประเทศสหรัฐอเมริกา แต่จะมีสายการผลิตในโรงงานแห่งใหม่ที่จังหวัดสมุทรปราการ ในเดือนกรกฎาคม พ.ศ. 2557 และจะเริ่มส่งมอบเมื่อเดือนสิงหาคม โฆษกนิสสันอเมริกาเหนือ นายแดน บีดอร์ ได้กล่าวไว้ว่ารุ่นนี้ ไม่ได้เกี่ยวข้องกับการเปลี่ยนโฉมกับฟรอนเทียร์ โฉม D40 ที่ประเทศสหรัฐอเมริกา   สำหรับรุ่นยุโรปได้ใช้เครื่องยนต์ 2.3 ลิตร จากนิสสัน เอ็นวี 400
เรโนลท์ อลาสคัน
เรโนลท์ ได้เผยโฉมกระบะเวอร์ชั่นผลิตจริง บนพื้นฐานของนิสสัน นาวารา หลังจากที่ได้ให้ชมตัวต้นแบบไปแล้ว ในงานปารีส มอเตอร์โชว์ เดือนตุลาคม ปี พ.ศ. 2559
ตงฟง ริช 6
เมื่อวันที่ 24 ตุลาคม 2561 ตงฟงได้เผยโฉมกระบะเวอร์ชั่นผลิตจริง บนพื้นฐานของนิสสัน นาวารา ชื่อ ตงฟง ริช 6
NAVARA Minorchange 2020 Facelift
Nissan NAVARA Minorchange ที่ออกมาใน Video Teaser ” NISSAN NEXT from A-Z นั้น ทำให้เราได้เห็นความเปลี่ยนแปลงงานดีไซน์ครั้งหน้าครั้งใหญ่ แนวทางการออกแบบอ้างอิงจากกระบะยักษ์รุ่นพี่ Nissan Titan มาเต็มๆ ไฟหน้าขนาดใหญ่รูปทรงเหลี่ยม แบ่งส่วนของไฟ LED Daytime Running Lights เป็นแบบ 2 ชั้น ขนาบอยู่ข้างๆ กระจังหน้าดีไซน์ใหม่ ที่ขยายขนาดใหญ่กว่าเดิมมาก
การเปลี่ยนแปลงงานดีไซน์ครั้งนี้ ทำให้ NAVARA ปรับแนวทางการออกแบบ ที่ดูบึกบึนแข็งแกร่งขึ้นกว่าเดิมอย่างเห็นได้ชัด เน้นแนวทางลุย มากกว่าจะออกไปทางสปอร์ต และ ฉีกแนวทางการดีไซน์ออกจาก SUV/PPV อย่าง Nissan Terra ชัดเจนยิ่งขึ้น ที่เปลี่ยนไปเป็นแนวสปอร์ตกว่าเดิม
นอกเหนือจากงานออกแบบแล้ว สิ่งที่เปลี่ยนแปลงไปสำหรับกระบะ NAVARA คือ ขุมพลังใหม่ จากเดิม เครื่องยนต์ดีเซล 2.5 เทอร์โบ จะต้องถูกเปลี่ยนเป็น ดีเซล 2.3 เทอร์โบคู่
Nissan ประเทศไทย ไม่รอช้า เพราะตลาดกระบะในไทย ยอดขายสูงเป็นอันดับ 2 ของโลก รองจากสหรัฐอเมริกา แต่ถ้าหากมาดูเฉพาะกลุ่ม Compact Pick-up ไทยก็จะมียอดขายเป็นอันดับ 1 ของโลกในกลุ่มนี้ ดังนั้น Nissan NAVARA Minorchange ก็เตรียมเปิดตัวอย่างเป็นทางการในบ้านเราวันที่ 9 พฤศจิกายน นี้
Nissan Navara MY 2022 Facelift
หลังจากที่ Nissan Navara Minorchange ที่มาถูกปรับใหม่ ทั้งหน้าตา เครื่องยนต์ ตลอดจนอุปกรณ์ Option ถูกเปิดตัวอย่างเป็นทางการครั้งแรกในโลก ณ ประเทศไทย เมื่อวันที่ 10 พฤศจิกายน 2020 ส่งผลให้จำนวนยอดขายในบ้านเราดีขึ้นประมาณหนึ่ง สามารถขยับจากท้ายตารางขึ้นมาอยู่อันดับ 4 ของกลุ่มกระบะ 1 ตัน ได้อีกครั้ง ล่าสุด Nissan Motor (ประเทศไทย) เตรียมกระตุ้นความเคลื่อนไหว และเพิ่มความน่าสนใจให้กับ Navara อีกครั้ง ด้วยการเปิดตัวรุ่นปรับอุปกรณ์ MY 2022 เสริมทัพด้วยรุ่นพิเศษ Special Edition ในวันเสาร์ ที่ 11 มิถุนายน 2022 นี้
Nissan Navara MY 2022 คาดว่าจะถูกติดตั้งอุปกรณ์ Option ที่ยังขาดหายไป อาทิ เบาะนั่งคู่หน้าปรับด้วยไฟฟ้า สำหรับรุ่น PRO-4X เป็นต้น เสริมด้วยรุ่น Special Edition ที่ได้รับการตกแต่งพิเศษจากโรงงาน เพื่อสร้างความแตกต่างจากรุ่นปกติ และต่อกรกับคู่แข่ง นอกจากนี้ ยังเปิดตัวพร้อมแบรนด์แอมบาสเดอร์ด้วยเช่นกันคือ แบรี่-ณเดชน์ คูกิมิยะ
นอกจากนี้ มีการยกเลิกทำตลาด รุ่น Chassis Cab 2.5 Turbo, 2.5 Turbo S 6MT Single Cab, S 2.5 Turbo King Cab, Calibre V 2.3 Turbo King Cab, Calibre V 2.3 Turbo 6MT King Cab & Double Cab, Calibre V 2.3 Twin-Turbo 7AT Double Cab และ VL 2.3 Twin-Turbo 7AT 4×4 Double Cab อีกทั้งขึ้นราคารุ่น 2.5 Turbo SL / SL 4×4 6MT Single Cab, SL 2.5 Turbo 6MT King Cab, Calibre V 2.3 Twin-Turbo 7AT King Cab, PRO-2X และ PRO-4X Double Cab
พระเจ้าอินทรวรมันที่ 2
พระเจ้าอินทรวรมันที่ 2 (ឥន្ទ្រវរ្ម័នទី២ ? – 1243) เป็นกษัตริย์แห่งจักรวรรดิเขมร พระราชโอรสของพระเจ้าชัยวรมันที่ 7 มีข้อโต้แย้งเกี่ยวกับระยะเวลาในรัชสมัยของพระองค์ เนื่องจากพระเจ้าชัยวรมันที่ 8 ผู้สืบราชบัลลังก์ของพระองค์ อาจทำลายบันทึกทางประวัติศาสตร์เกี่ยวกับพระองค์ แต่มีจารึกเดียวที่กล่าวถึงพระองค์โดยตรงระบุว่าพระองค์สิ้นพระชนม์ในปี ค.ศ. 1243 พระองค์เป็นชาวพุทธและได้รับการยกย่องว่าสร้างวัดของพระเจ้าชัยวรมันที่ 7 ที่ยังค้างอยู่จนแล้วเสร็จในช่วงอาณาจักรที่สงบสุขของพระองค์ จักรวรรดิเขมรสูญเสียการควบคุมอาณาจักรจามปาและ อาณาจักรสุโขทัย ที่เกิดใหม่ภายใต้ พ่อขุนศรีอินทราทิตย์ ซึ่งเข้าครอบครองดินแดนตะวันตกบางส่วนของจักรวรรดิเขมร
ดาวิด ลูอีซ
ดาวิด ลูอีซ โมเรย์รา โมริญญู (David Luiz Moreira Mourinho) เป็นนักฟุตบอลอาชีพชาวบราซิล ปัจจุบันเล่นให้กับฟลาเม็งกูในประเทศบราซิลและทีมชาติบราซิลในตำแหน่งกองหลังตัวกลาง และยังเล่นแบ็กซ้ายด้วยเช่นกัน ลูอีซเป็นกองหลังที่มีส่วนสูง 185 เซนติเมตร มีทักษะในการเล่นกับลูกบอลได้ดีเช่นเดียวกับการเล่นเกมรับ
ฟุตบอลอาชีพ
ลูอีซถูกยืมตัวไปเล่นให้กับไบฟีกาในเดือนมกราคมปี ค.ศ. 2007 หลังจากได้เล่นในระดับเยาวชนในสโมสรของบราซิล ก่อนที่จะย้ายไปร่วมสโมสรแบบถาวรในกลางปีนั้น ลูอีซลงเล่นให้ไบฟีกาทั้งหมด 82 นัด โดยพลาดแค่นัดเดียวเมื่อฤดูกาลที่แล้วที่ไบฟีกาคว้าแชมป์ลีกครั้งแรกในรอบ 5 ปี นอกจากนี้ เว็บไซต์ทางการของยูฟ่ายังโหวตให้เป็นผู้เล่นยอดเยี่ยมของลีกโปรตุเกสในปีนั้นด้วย ลูอีซที่ลงเล่นครั้งแรกให้ทีมชาติบราซิลในเกมทีพบกับอเมริกาเมื่อปีที่แล้วไม่สามารถลงเล่นให้เชลซีในแชมเปียนส์ลีกฤดูกาลนี้ หลังจากลงเล่นให้ไบฟีกาทั้ง 6 นัดในรอบแบ่งกลุ่มที่จบด้วยอันดับ 3 ตามหลังชัลเคอและลียง ลูอีซลงเล่นให้ทีมชาติบราซิลในฟุตบอลโลกรุ่นอายุไม่เกิน 20 ปี และสามารถลงเล่นได้ทั้งตำแหน่งแบ็คซ้ายและแบ็คขวา หลังจากเซ็นสัญญากับเชลซี ลูอีซตั้งใจจะยึดตำแหน่งตัวจริงในทีมให้ได้ และสวมเสื้อหมายเลข 4 ต่อจากโคล้ด มาเกเลเล่
แต่ในต้นฤดูกาล 2016–17 ลูอีซได้ย้ายกลับมาเชลซีอีกครั้ง เมื่อเชลซีได้เปลี่ยนตัวผู้จัดการสโมสรและหัวหน้าผู้ฝึกสอนเป็นอันโตนีโอ กอนเต ด้วยค่าตัว 30 ล้านปอนด์ (ประมาณ 1.5 พันล้านบาท) ด้วยสัญญา 3 ปี เพียงแค่ 10 นาทีก่อนการปิดการซื้อขายตัวผู้เล่นรอบแรกในฤดูกาลนี้
แหล่งข้อมูลอื่น
1987
วรุณ
วรุณ อาจหมายถึง
เจ้าหญิงแคลร์แห่งลักเซมเบิร์ก
เจ้าหญิงแคลร์แห่งลักเซมเบิร์ก เป็นพระชายาในเจ้าชายเฟลิกซ์แห่งลักเซมเบิร์ก พระองค์ประสูติที่ประเทศเยอรมนี พระองค์และพระสวามีมีพระโอรส-ธิดารวม 2 พระองค์ พระบุตรของพระองค์ทรงดำรงพระอิสริยยศเป็น เจ้าชาย/เจ้าหญิงแห่งนัสเซา
พระประวัติ
เจ้าหญิงแคร์มีพระนามเดิมว่า แคลร์ มากาเร็ตตา เลเดเมเคอร์  ประสูติ ณ ประเทศเยอรมนี เป็นธิดาคนที่ 2 ของออสทรัม เลเดเมเคอร์ และกาเบรียลา เลเดเมเคอร์ พ่อของพระองค์ เป็นผู้ก่อตั้งบริษัท LHS Telekommunikation และเป็นเจ้าของรีสอร์ตในโครเอเชีย โดยมีกำไรจากการทำรีสอร์ตราวเดือนละ 600ล้านยูโร และยังลงทุนอุตสาหกรรมด้านซอฟต์แวร์
เสกสมรสและพระโอรส-ธิดา
เจ้าหญิงแคลร์ทรงพบกับเจ้าชายเฟลิกซ์แห่งลักเซมเบิร์ก พระสวามีในอนาคตในกรุงวอชิงตันใน พ.ศ. 2555 ต่อมาในเดือนตุลาคม ทั้งสองพบกันอีกครั้งในงานอภิเษกสมรสของเจ้าชายกีโยม แกรนด์ดยุกรัชทายาทแห่งลักเซมเบิร์ก กับเจ้าหญิงสเตฟานี แกรนด์ดัชเชสรัชทายาทแห่งลักเซมเบิร์ก แต่ไม่ได้รับพระราชานุญาตจากแกรนด์ดยุกอ็องรีแห่งลักเซมเบิร์กให้ประทับข้างกัน
ต่อมาในเดือนธันวาคม แกรนด์ดยุกอ็องรีแห่งลักเซมเบิร์กมีพระราชานุญาตให้ทั้งสองสมรสกัน งานแต่งงานเกิดขึ้นเมื่อวันที่ 17 กันยายน ณ ประเทศเยอรมนี หลังจากสมรสแล้ว แคลร์ได้รับการสถาปนาเป็น เจ้าหญิงแคลร์แห่งลักเซมเบิร์ก พระชายา พร้อมฐานันดรรอยัลไฮเนส หลังจากสมรสแล้ว ทั้งสองประทับด้วยกัน ณ ประเทศฝรั่งเศส ต่อมา สำนักพระราชวังแห่งลักเซมเบิร์กได้ออกแถลงการณ์เรื่องเจ้าหญิงแคลร์ทรงครรภ์ ต่อมาเมื่อวันที่ 15 มิถุนายน พ.ศ. 2557 พระองค์ได้มีประสูติกาลพระธิดาคือ เจ้าหญิงอะมาเลียแห่งนัสเซา ณ โรงพยาบาลแกรนด์ดัชเชสชาลอตต์ซึ่งเป็นโรงพยาบาลที่ใหญ่ที่สุดในประเทศลักเซมเบิร์ก
ต่อมา สำนักพระราชวังได่ออกแถลงการณ์เรื่องเจ้าหญิงแคลร์ ทรงครรภ์ที่ 2 ต่อมาเมื่อวันที่ 28 พฤศจิกายน พ.ศ. 2559 ได้มีพระสูติกาลเจ้าชายเลียมแห่งนัสเซา พระโอรสพระองค์ที่ 2 ณ ประเทศสวิตเซอร์แลนด์
พระเทพมงคลวัชราจารย์ (เหลือง ฉนฺทาคโม)
พระเทพมงคลวัชราจารย์ (เหลือง ฉนฺทาคโม) อดีตที่ปรึกษาเจ้าคณะจังหวัดบุรีรัมย์ (ธ.),อดีตเจ้าอาวาสวัดกระดึงทอง (ธ.) ตำบลบ้านด่าน อำเภอบ้านด่าน จังหวัดบุรีรัมย์
กีฬากระโดดน้ำในโอลิมปิกฤดูร้อน 1956
การแข่งขันกีฬากระโดดน้ำในกีฬาโอลิมปิกฤดูร้อน 1956 จัดการแข่งขันที่เฮลซิงกิ ประเทศฟินแลนด์ มีการชิงชัย 4 เหรียญทอง
คณะพยาบาลศาสตร์ จุฬาลงกรณ์มหาวิทยาลัย
คณะพยาบาลศาสตร์ จุฬาลงกรณ์มหาวิทยาลัย (อังกฤษ : Faculty of Nursing, Chulalongkorn University) จัดตั้งขึ้นเมื่อเดือนธันวาคม 2531 เป็นคณะที่ 16 ของจุฬาลงกรณ์มหาวิทยาลัย ปัจจุบันทำการสอนในระดับบัณฑิตศึกษาเท่านั้น
ดูเพิ่ม
สถาบันสมทบของจุฬาลงกรณ์มหาวิทยาลัย ที่เปิดการเรียนการสอนระดับปริญญาตรีในสาขาวิชาชีพพยาบาลศาสตร์ ในขณะนี้ มี 1 สถาบัน คือ
คุณธรรมนิยม
ธรรมาธิปไตย (meritocracy) หรือ คุณธรรมนิยม เป็นระบบการเมืองซึ่งเศรษฐทรัพย์และ/หรืออำนาจทางการเมืองถูกมอบให้กับบุคคลโดยขึ้นอยู่กับความสามารถ ความพยายาม หรือความสำเร็จ มิใช่ความมั่งคั่งหรือชนชั้นทางสังคม การเจริญก้าวหน้าในระบบเช่นนี้ขึ้นอยู่กับประสิทธิผลซึ่งถูกวัดด้วยการทดสอบหรือสัมฤทธิผลอันเป็นประจักษ์ แม้ว่าแนวคิดคุณธรรมนิยมจะดำรงอยู่มาแล้วหลายศตวรรษ คำว่า "meritocracy" ในภาษาอังกฤษเพิ่งถูกบัญญัติขึ้นใน ค.ศ. 1958 โดยนักสังคมวิทยาในหนังสือเสียดสีการเมืองดิสโทเปียชื่อว่า The Rise of the Meritocracy
สาระสำคัญของระบอบธรรมาธิปไตย ได้แก่ การจะบรรจุหรือแต่งตั้งบุคคลให้ดำรงตำแหน่งย่อมไม่กระทำโดยคำนึงถึงทักษะความสามารถและ/หรือประสบการณ์ของบุคคลนั้นเป็นที่ตั้ง หากแต่คำนึงถึงคุณธรรมของบุคคลนั้น กับทั้งสถานการณ์และความต้องการในขณะที่มีการยื่นขอเข้ารับการบรรจุหรือการแต่งตั้งเป็นหลัก นอกจากนี้ ย่อมไม่คำนึงถึงสิ่งดังต่อไปนี้โดยเด็ดขาด กล่าวคือ ความยากดีมีจน (เศรษฐยาธิปไตย) ความสัมพันธ์ทางครอบครัว (คติเห็นแก่ญาติ) ความสัมพันธ์ฉันมิตร (คติเห็นแก่มิตร) ชนชั้นวรรณะ (คณาธิปไตย) ความเต็มใจและ/หรือความต้องการของบุคคลนั้น (ประชาธิปไตย) และพื้นเพอื่น ๆ ตามแต่สถานการณ์เป็นต้นว่าอำนาจทางการเมืองหรือสถานะทางสังคม อย่างไรก็ดี ในความเป็นจริง การมักไม่ได้เป็นไปตามหลักดังกล่าวโดยครบถ้วนนัก กับทั้งการบรรจุและการแต่งตั้งบุคคลก็มักพิจารณาถึงความเหมาะสมกับงาน ทักษะความสามารถ และบุคลิกภาพของบุคคลนั้นเป็นที่ตั้ง
สังคมธรรมาธิปไตยมักยกย่องเชิดชูบุคคลที่กระทำคุณประโยชน์เป็นที่ประจักษ์
เทพทาโร
เทพทาโร (ออกเสียง [เทบ-พะ-ทา-โร]; Kosterm) เป็นต้นไม้หอมชนิดหนึ่งสกุลเดียวกับต้นอบเชย มีต้นขนาดใหญ่ อยู่ในวงศ์ Lauraceae พบในเอเชียใต้ถึงตะวันออก และเป็นพันธุ์ไม้มงคลพระราชทานประจำจังหวัดพังงา
เทพทาโรเป็นไม้ยืนต้นขนาดกลาง ไม่ผลัดใบ เรือนยอดเป็นพุ่มกลับทึบ ใบมีสีเขียวเข้ม ลำต้นเรียบไม่มีพูพอน เปลือกต้นสีเทาอมเขียวหรืออมน้ำตาล ค่อนข้างเรียบ แตกเป็นร่องยาวตามลำต้น เมื่อถากเปลือกออกจะมีกลิ่นหอม กิ่งมีลักษณะอ่อนเรียว เกลี้ยงและมักมีคราบขาว ใบเป็นชนิดใบเดี่ยว ออกเรียงสลับกัน เป็นใบรูปรีแกมรูปไข่ หรือรูปไข่แกมรูปขอบขนาน เนื้อใบค่อนข้างหนา ผิวใบเกลี้ยง ท้องใบมีคราบขาว ปลายใบแหลม โคนใบแหลมและกลม ยาวประมาณ 7 - 20 ซม. ก้านใบเรียวเล็ก 2.5 - 3.5 ซม. ดอกออกเป็นช่อ สีขาวหรือเหลืองอ่อน มีกลิ่นหอม ออกดอกตามปลายกิ่งเป็นกระจุกยาว 2.5 - 7.5 ซม. ก้านช่อดอกจะเรียวยาวและเล็กมาก ผลมีขนาดเล็กและกลม ขนาดเส้นผ่าศูนย์กลางประมาณ 7 มม. ผลอ่อนมีสีเขียว ผลแก่มีสีม่วงดำ ก้านผลเรียว ยาวประมาณ 3 - 5 ซม. ลักษณะเนื้อไม้มีสีเทาแกมน้ำตาล มีกลุ่มหอมฉุน มีริ้วสีเขียวแกมเหลือง เนื้อไม้เป็นมันเลื่อม เสี้ยนตรง หรือสับสน เป็นคลื่นบ้างเล็กน้อย เหนียว แข็งพอประมาณ เลื่อย ไส้กบ ตบแต่งง่าย สารสำคัญในเนื้อไม้ จะพบ d - camphor ที่ใช้แทน sassafras ได้ดีให้น้ำมันที่มีสารหอม คือ safrol และ cinnamic aldehyde และยังพบ safrol ในเปลือกต้นและใบ การขยายพันธุ์ไม้เทพทาโรที่นิยมปฏิบัติกันคือ การขยายพันธุ์ด้วยการเพาะเมล็ดและการปักชำ
ต้นเทพทาโรเป็นไม้หอมที่มีคุณค่าทางเศรษฐกิจ จึงสมควรที่จะปลูกสร้างสวนป่าไม้เทพทาโรขึ้นในที่ที่มีความชุ่มชื่นเพียงพอ เพราะเทพทาโรจะชอบขึ้นอยู่บนเขาในป่าดงดิบ พบมากที่สุดทางภาคใต้ อาจจะปลูกใต้ร่มไม้อื่นหรือปลูกเป็นไม้แซมสวนป่า น่าจะเจริญเติบโตดีกว่าปลูกเป็นไม้เบิกนำในที่โล่งแจ้ง
การกระจายพันธุ์ตามธรรมชาติ
เทพทาโรมีเขตการกระจายพันธุ์แถบเอเชียเขตร้อน นับตั้งแต่ทิวเขาตะนาวศรีในพม่า ไทย มลายู จนถึงแถบคาบสมุทรอินโดจีนและสุมาตรา ไม้ชนิดนี้ชอบขึ้นบนพื้นที่สูง มีลักษณะคล้ายกับ C. neesianum Meissn ซึ่งเป็นไม้ที่พบกระจายพันธุ์อยู่แถบจีนตอนใต้และตังเกี๋ย
ในประเทศไทย จะพบเทพทาโรขึ้นอยู่ห่าง ๆ กันบนเขาในป่าดงดิบทั่วประเทศ แต่จะพบมากที่สุดทางภาคใต้ เทพทาโรเป็นไม้พื้นเมืองเก่าแก่ของไทย พบหลักฐานการอ้างถึงครั้งแรกในสมัยสุโขทัย ดังปรากฏในไตรภูมิพระร่วง เมื่อ พ.ศ. 1888 กล่าวถึงพรรณพืชหอมในอุตตรกุรุทวีป จะประกอบด้วยจวง จันทน์ กฤษณา คันธา เป็นต้น
เท็น โกไคเจอร์
เท็น โกไคเจอร์ เป็นภาพยนตร์รูปแบบวิซิเน็กซ์ของซีรีส์ซูเปอร์เซ็นไตซีรีส์ เข้าฉายเมื่อวันที่ 12 พฤศจิกายน ค.ศ. 2021 ในโรงภาพยนตร์ที่ร่วมรายการ และวางจำหน่ายเมื่อวันที่ 9 มีนาคม ค.ศ. 2022 ความยาว 61 นาที
ประวัติ
เท็น โกไคเจอร์เป็นผลงานภาพยนตร์รูปแบบวีซิเน็กซ์ ลำดับที่ 9 โดยเป็นผลงานฉลองครบรอบ 10 ปีของ ขบวนการโจรสลัด โกไคเจอร์ ซูเปอร์เซ็นไตซีรีส์ลำดับที่ 35 โดยเรื่องราวของเรื่องเกี่ยวกับการพนันถูกกฏหมายที่ชื่อว่าซูเปอร์เซ็นไตดาบี้โคลอสเซียม
วิจิตร สุขสมปอง
วิจิตร สุขสมปอง (19 พฤษภาคม พ.ศ. 2489 – ) เป็นนักยิงธนูชาวไทย ผู้เข้าแข่งขันในโอลิมปิกฤดูร้อน 1976 ที่มอนทรีออล และจบการแข่งขันโดยอยู่ในอันดับที่ 36 ด้วยคะแนน 2,032 คะแนน
เท็น โกไคเจอร์
ประวัติ
ด้านชื่อเรื่องได้ตัดคำว่าขบวนการโจรสลัดออกไปเนื่องจากป้องกันชื่อเลียนแบบ และชื่อเรื่องมีการล้อเลียนชื่อภาพยนตร์ ชิน ก็อดซิลล่า ชิน อุลตร้าแมน ชิน คาเมนไรเดอร์
ในการออกฉายครั้งแรกจากผลอันดับยอดรายได้ภาพยนตร์ในญี่ปุ่นในวันที่ 13 และ 14 พฤศจิกายน ค.ศ. 2021 ช่วงสุดสัปดาห์ ได้อยู่ในอันดับที่ 9 เป็นวีซิเน็กซ์เรื่องแรกที่ได้ติดอันดับภาพยนตร์ที่เข้าชมมากที่สุด
จักรพรรดิโมโมโซโนะ
จักรพรรดิโมโมโซโนะ (Emperor Momozono, 桃園天皇) จักรพรรดิองค์ที่ 116 แห่งราชวงศ์ญี่ปุ่นตามธรรมเนียมของการสืบราชสันตติวงศ์ รัชสมัยของจักรพรรดิโมโมโซโนะเกิดขึ้นตั้งแต่ปี ค.ศ. 1747 จนกระทั่งถึงการสวรรคตของพระองค์ในปี ค.ศ. 1762 รัชสมัยของจักรพรรดิโมโมโซโนะส่วนใหญ่เงียบสงบ โดยมีเพียงเหตุการณ์เดียวที่เกิดขึ้นเกี่ยวข้องกับ คูเงะ จำนวนหนึ่งที่สนับสนุนการฟื้นฟูการปกครองโดยตรงของจักรพรรดิ คูเงะ เหล่านี้ถูกลงโทษโดย โชกุน ผู้มีอำนาจโดยพฤตินัยในประเทศ จักรพรรดิโมโมโซโนะมีโอรส 2 องค์กับ นางสนองพระโอษฐ์ แต่พระองค์เสด็จสวรรคตเมื่อพระชนมายุยังน้อยในปี ค.ศ. 1762 การสืบราชสันตติวงศ์ตกอยู่กับเจ้าหญิงโทชิโกะ พระเชษฐภคินี (พี่สาว) ของจักรพรรดิโมโมโซโนะซึ่งกลายเป็น จักรพรรดินีโกะ-ซากูรามาจิ เนื่องจากโอรสของ จักรพรรดิโมโมโซโนะ พระชนมายุยังน้อย จักรพรรดินีโกะ-ซากูรามาจิ จึงกลายเป็นจักรพรรดินีผู้สำเร็จราชการแทนพระองค์ของ จักรพรรดิโกะ-โมโมโซโนะ ในอนาคตจนกว่าจะบรรลุนิติภาวะบริหารราชการแผ่นดินได้ด้วยพระองค์เอง
อ้างอิง
1741 1762
ซูเปอร์โนวา (วงดนตรีเกาหลี)
ซูเปอร์โนวา (SUPERNOVA) หรือ โชชินซอง ในภาษาเกาหลี (ฮันกึล: 초신성; ฮันจา: 超新星) เป็นบอยแบนด์สัญชาติเกาหลีใต้  ประกอบด้วยสมาชิก 6 หนุ่มที่มีเอกลักษณ์เฉพาะตัว ได้แก่ จอง ยุน-ฮัก (หัวหน้าวง), คิม ซอง-เจ, คิม กวาง-ซู, ซง จี-ฮยอก, ปาร์ก กอน-อิล และยุน ซอง-โม ผ่านการปลุกปั้นและฝึกฝนจากผู้มีชื่อเสียงแถวหน้าของอุตสาหกรรมเพลงเกาหลี ที่สร้างสรรค์ผลงานจนเกิดศิลปินชั้นเยี่ยมประดับวงการเพลงแดนกิมจิ อันได้แก่ คิม จง-ชาน, คิม วาน-ซอน, ยุน ซาง, คิม มิน-อู, โจ ซอง-โม รวมไปถึง SG Wannabe, Seeya, FT Island และศิลปินคุณภาพอีกมากมาย
ซูเปอร์โนวา ได้ชื่อว่าเป็นบอยแบนด์เกาหลีใต้ที่ไม่โด่งดังมากในประเทศ แต่กลับมีผลงานและชื่อเสียงที่ประเทศญี่ปุ่นมากกว่า โดยเดินทางมาโชว์เคสครั้งแรกในประเทศไทยในกลางปี พ.ศ. 2551 ต่อมาในเดือนเมษายน พ.ศ. 2553 ได้เดินทางมาประเทศไทยอีกครั้ง ร่วมกับที-อารา และได้ให้สัมภาษณ์สถานีวิทยุ รวมถึงร่วมบันทึกเทปรายการสาระแนโชว์ ทางช่อง 5
Raphidiocystis
Raphidiocystis เป็นสกุลของพืชดอกที่อยู่ในวงศ์ Cucurbitaceae.
ถิ่นกำเนิดของมันคือแอฟริกาเขตร้อน, มาดากัสการ์
สปีชีส์ในสกุล ได้แก่:
เจ้าหญิงอะมาเลียแห่งนัสเซา
เจ้าหญิงอะมาเลียแห่งนัสเซา เป็นพระธิดาพระองค์แรกในเจ้าชายเฟลิกซ์แห่งลักเซมเบิร์กกับเจ้าหญิงแคลร์แห่งลักเซมเบิร์ก เป็นพระนัดดาในแกรนด์ดยุกอ็องรีแห่งลักเซมเบิร์กกับแกรนด์ดัชเชสมาเรีย เตเรซาแห่งลักเซมเบิร์ก เมื่อแรกประสูติ ทรงมีพระอิสริยยศที่ เจ้าหญิงแห่งนัสเซา พระองค์ทรงมีพระอนุชา 1 พระองค์ คือ เจ้าชายเลียมแห่งลักเซมเบิร์ก
เหนือนักเลง (ภาพยนตร์ไทยปี พ.ศ. 2523)
เหนือนักเลง ภาพยนตร์ไทย ที่ออกฉายเมื่อปี 2523 จากการกำกับของ จรัล พรหมรังสี นำแสดงโดย สมบัติ เมทะนี และ สมชาย คุณปลื้ม หรือ กำนันเป๊าะ ซึ่งได้ให้เกียรติร่วมแสดง
ภาพยนตร์เรื่องนี้ดัดแปลงจากชีวิตจริงของกำนันเป๊าะโดยได้มีการแต่งเติมเรื่องราวให้สนุกสนานขึ้น
เรื่องย่อ
เรื่องราวของกำนันเป๊าะสมัยเป็นผู้ใหญ่บ้านที่ได้ร่วมมือกับสารวัตรอวยพร (สมบัติ) ซึ่งมาสืบคดีการปล้น รถขนเงินเข้าขัดขวางการค้าอาวุธสงครามของ กอบกุล (ดามพ์) เศรษฐีเงินกู้และ เสี่ยพิพัฒน์ (บู๊) เศรษฐีจากกรุงเทพจนทำให้ เกิดการต่อสู้กันขึ้น
ริกี ปุตช์
ริการ์ต "ริกี" ปุตช์ มาร์ตี (Ricard "Riqui" Puig Martí, ; เกิด 13 สิงหาคม ค.ศ. 1999) เป็นนักฟุตบอลอาชีพชาวสเปน ปัจจุบันเล่นในตำแหน่งกองกลางให้แก่แอลเอ แกลักซี สโมสรในเมเจอร์ลีกซอกเกอร์
ซูโคไมมัส
ซูโคไมมัส เป็นไดโนเสาร์ที่อยู่ในสกุล ซูโคไมมัส spinosaurid ที่อาศัยอยู่ในแอฟริกา ประเทศอียิปต์,ไนเจอร์  Suchomimus มีปากที่มีความยาวต่ำและแคบเป็นจะงอย ฟันคมมาก และโค้งย้อนหลัง ออกหาอาหารบริเวณริมแม่น้ำ อาหารหลักของมันคือปลา และสัตว์น้ำในยุคดึกดำบรรพ์ Suchomimus มีความยาว 11 เมตร หนักประมาณ 2.9-4.8 ตัน อาศัยอยู่ในยุคครีเทเซียสตอนต้นเมื่อประมาณ 112 ล้านปีก่อน มันมีศัตรูคู่แข่งตามธรรมชาติที่อาศัยอยู่ในยุคเดียวกันอย่าง จระเข้ยักษ์ ซาร์โคซูคัส (Sarcosuchus) ที่อาศัยอยู่ริมน้ำและจะคอยดักซุ่มโจมตีเหยื่ออยู่ในน้ำ Suchomimus มีญาติใกล้ชิดอย่าง สไปโนซอรัส  ที่มีความยาว 15-17 เมตร กับ อิริอาเตอร์ ยาว 8 เมตร (26ฟุต) ที่มีลักษณะรูปร่างและการดำรงชีวิตคล้ายกันแต่มีขนาดเล็กกว่า
มันถือว่าเป็นนักล่าที่มีขนาดใหญ่ที่สุดในปกครองแม่น้ำไนเจอร์ในช่วงเวลานั้น ศัตรูตามธรรมชาติตัวเดียวของมันคือ ซาร์โคซูคัส จระเข้ขนาดยักษ์
พระเจ้าชัยวรมันที่ 8
พระเจ้าชัยวรมันที่ 8 (ជ័យវរ្ម័នទី៨) กษัตริย์แห่งจักรวรรดิขแมร์ ครองสิริราชสมบัติจาก ค.ศ. 1243 ถึง ค.ศ. 1295 เป็นเวลายาวนานถึง 52 ปีกระทั่งพระองค์สละราชบัลลังก์โดยพระองค์เปลี่ยนกลับมานับถือศาสนาฮินดูแทนพระพุทธศาสนาที่พระราชบิดา (พระเจ้าชัยวรมันที่ 7) และพระเชษฐา (พระเจ้าอินทรวรมันที่ 2) นับถือ ตลอดจนทำลายสิ่งก่อสร้างทางพระพุทธศาสนา และทรงอุปถัมภ์ศาสนาฮินดูตลอดรัชสมัย
ระหว่างรัชสมัยพระเจ้าชัยวรมันที่ 8 กองทัพมองโกลภายใต้การนำของจักรพรรดิกุบไลข่านได้กรีธาทัพเข้าโจมตีอาณาจักรพระนครเมื่อ ค.ศ. 1283 ทำให้พระองค์ต้องถวายบรรณาการแก่มองโกลเพื่อให้การปกครองของพระองค์ยังคงอยู่ ใน ค.ศ. 1290 ชนชาวมอญได้ประกาศอิสรภาพไม่ขึ้นกับจักรวรรดิขแมร์
พระเจ้าชัยวรมันที่ 8 เสียหายอย่างหนักจากการกระทำสงครามกับอาณาจักรสุโขทัย
อูจิ
อูจิ (宇治市 (Uji-shi)) เป็นนครในจังหวัดเกียวโต ในประเทศญี่ปุ่นตั้งอยู่ทางใต้ของนครเกียวโต
นครอูจิถูกจัดตั้งขึ้นเมื่อปี ค.ศ. 1951 ตั้งอยู่ระหว่างอนุสรณ์ประวัติศาสตร์เกียวโตและนาระโบราณ ตัวเมืองตั้งอยู่บริเวณริมแม่น้ำนาระซึ่งไหลมาจากทะเลสาบบิวะ
ประวัติศาสตร์
ในศตวรรษที่ 4 จักรพรรดิโอจิง โปรดฯให้สร้างพระราชวังในอูจิ ต่อมาในยุคมูโรมาชิ โชกุนอาชิกางะ โยชิมิตสึได้ส่งเสริมการเพาะปลูกชาเขียวในอูจิ ตั้งแต่นั้นเป็นต้นมา อูจิเป็นศูนย์กลางกระจายสินค้าและผลิตชาเขียวที่มีคุณภาพยอดเยี่ยม ชาสึเอ็งถูกจำหน่ายมาตั้งแต่ ค.ศ. 1160 และในปัจจุบันก็ยังคงมีขายในร้านน้ำชาเก่าแก่ในญี่ปุ่น
บทสุดท้ายของตำนานเก็นจิก็มีเนื้อเรื่องอยู่ในอูจิ ซึ่งก็ดึงดูดผู้สนใจในวรรณกรรมไปเยี่ยมเยือน
สุลต่านมูเอ็ดซุล ไลล์ ตัน กีรัม
สุลต่านมูเอ็ดซุล ไลล์ ตัน กีรัม หรือพระราชอิสริยยศทางการ  สมเด็จพระราชาธิบดีอัมปุน สุลต่าน ฮัดจี มูเอ็ดซุล-ไลล์ ตัน กีรัม สุลต่านแห่งซูลูและบอร์เนียวเหนือ (His Royal Majesty Ampun Sultan Hadji Muedzul-Lail Tan Kiram ibni The 35th Sultan of Sulu and North Borneo) เสด็จพระราชสมภพเมื่อวันที่ 28 สิงหาคม 2509 ณ จังหวัดซูลู เป็นพระราชโอรสใน สุลต่าน โมฮัมเม็ด มาฮากุตตะฮ์ อับดุลละฮ์ กีรัม และ ดายัง ดายัง ฟาริดา ตัน-กีรัม พระองค์เป็นทายาทที่ถูกต้องตามกฎหมายเรียกในราชบัลลังก์ของสุลต่านแห่งซูลู และเป็นสุลต่านแห่งซูลูที่ 35 แห่งแห่งซูลูและบอร์เนียวเหนือ พระองค์ทรงเป็นสุลต่านถักจากพระราชบิดา หลังการสวรรคตลงของพระราชบิดาเมื่อวันที่ 16 กุมภาพันธ์ 2529 และได้เข้าพระราชพิธีอภิเษกสมรสกับ ดายัง ดายัง ปังเงียน เมลลานี เซอร์มัน กีรัม มีพระราชบุตร 7 พระองค์ และทรงมีพระราชบุตรบุญธรรม 1 ท่าน
กีฬากระโดดน้ำในโอลิมปิกฤดูร้อน 1968
การแข่งขันกีฬากระโดดน้ำในกีฬาโอลิมปิกฤดูร้อน 1968 จัดการแข่งขันที่เม็กซิโกซิตี้ ประเทศเม็กซิโก มีการชิงชัย 4 เหรียญทอง
การจมเรนโบว์วอร์ริเออร์
การจมเรนโบว์วอร์ริเออร์ ชื่อรหัสว่า ปฏิบัติการซาตาน (Opération Satanique) เป็นปฏิบัติการโดยฝ่ายปฏิบัติการของหน่วยสืบราชการลับต่างประเทศของฝรั่งเศส หน่วยอำนวยการความมั่นคงภายนอก (Direction Générale de la Sécurité Extérieure, DGSE) ที่เกิดขึ้นเมื่อวันที่ 10 กรกฎาคม พ.ศ. 2528 โดยมีเป้าหมายจมเรือธงของกองเรือกรีนพีซ ที่ชื่อ เรนโบว์วอร์ริเออร์ ในท่าออกแลนด์ ประเทศนิวซีแลนด์ เพื่อป้องกันมิให้เรือเข้าไปขัดขวางการทดลองอาวุธนิวเคลียร์ในเกาะโมรูโรอา
ฟืร์นังดู ปือไรรา ช่างภาพ จมน้ำเสียชีวิตจากเหตุจมเรือดังกล่าว เจ้าหน้าที่ฝรั่งเศสสองคนถูกจับกุมโดยตำรวจนิวซีแลนด์ในข้อหาปลอมแปลงหนังสือเดินทางและเข้าเมืองผิดกฎหมาย ทั้งสองยังถูกตั้งข้อหาวางเพลิง สมคบเพื่อวางเพลิง ทำให้เสียทรัพย์โดยเจตนา และฆาตกรรม บางส่วนจากการต่อรองคำรับสารภาพ (plea bargain) พวกเขาถูกตัดสินว่าผิดจริงฐานฆ่าคนตายโดยไม่เจตนา และถูกตัดสินจำคุกสิบปี แต่รับโทษจริง ๆ เกินสองปีเล็กน้อย
กรณีอื้อฉาวดังกล่าวนำไปสู่การลาออกจากตำแหน่งของชาร์ล แอร์นูว์ (Charles Hernu) รัฐมนตรีกลาโหมฝรั่งเศส
เบื้องหลัง
ในคริสต์ทศวรรษ 1980 คณะกรรมาธิการพลังงานอะตอมและพลังงานทางเลือก (Commissariat à l'énergie atomique) กำลังพัฒนาหัวรบนิวเคลียร์สำหรับขีปนาวุธนำวิถีปล่อยจากเรือดำน้ำ M4 ซึ่งถูกทดสอบโดยการระเบิดใต้ดินในเกาะวงแหวนโมรูโรอาในเฟรนช์โปลินีเซีย
กรีนพีซคัดค้านการทดลองดังกล่าวและวางแผนจะนำเรือยอตไปยังเกาะวงแหวนดังกล่าวเพื่อประท้วง รวมทั้งการรุกล้ำอย่างผิดกฎหมายเข้าไปในเขตทหารของฝรั่งเศส เรนโบว์วอร์ริเออร์ไม่เคยเดินทางมายังนิวซีแลนด์มาก่อน แต่พรรคแรงงานนิวซีแลนด์ของเดวิด ลองงี คัดค้านการพัฒนาอาวุธนิวเคลียร์และห้ามเรือติดอาวุธนิวเคลียร์หรือพลังงานนิวเคลียร์มิให้เทียบท่านิวซีแลนด์ ผลที่ตามมาคือ สหรัฐอเมริกากำลังอยู่ในกระบวนการถอนตัวจากข้อผูกมัดสนธิสัญญาป้องกันร่วมกันแอนซัส (ANSUS)
รัฐบาลฝรั่งเศสตัดสินใจว่า เพื่อจะหยุดแผนการประท้วง เรือธงของกรีนพีซจะต้องถูกจม ปฏิบัติการของซาตานมุ่งจะทำลายเรนโบว์วอร์ริเออร์เพื่อให้ใช้การไม่ได้ระหว่างที่กำลังจอดอยู่ในท่า และพยายามหลีกเลี่ยงมิให้เกิดความสูญเสีย ยี่สิบปีหลังเหตุการณ์ รายงานโดยหัวหน้าหน่วยสืบราชการลับฝรั่งเศสในขณะนั้น กล่าวว่า การโจมตีดังกล่าวได้รับการอนุมัติโดยประธานาธิบดีฝรั่งเศส ฟร็องซัว มีแตร็อง
การจมเรือ
เจ้าหน้าที่ขึ้นเรือและตรวจสอบเรือขณะที่กำลังเปิดให้เข้าชมแก่สาธารณะ เจ้าหน้าที่ DGSE คริสตีน กาบง (Christine Cabon) ซึ่งปลอมตัวเป็นนักสิ่งแวดล้อม อาสาสมัครกับสำนักงานกรีนพีซในออกแลนด์ กาบงเฝ้าจับตาการสื่อสารของเรนโบว์วอร์ริเออร์อย่างลับ ๆ รวบรวมแผนที่และตรวจสอบเครื่องมือใต้น้ำ เพื่อจัดหาข้อมูลที่จำเป็นต่อการจมเรือ หลังจากที่ได้เก็บรวบรวมข้อมูลที่จำเป็นแล้ว นักดำน้ำ DGSE สองคนใต้เรนโบว์วอร์ริเออร์แนบระเบิดหอยทาก (limpet mine) สองลูกและจุดระเบิดห่างกัน 10 นาที ระเบิดลูกแรกระเบิดขึ้นเมื่อเวลา 23.38 น. ทำให้เกิดรูขนาดใหญ่เทียบได้กับขนาดของรถทั่วไป เจ้าหน้าที่ตั้งใจจะให้ระเบิดลูกแรกทำให้เรือใช้การไม่ได้ เพื่อที่ทุกคนจะได้อพยพอย่างปลอดภัยลงจากเรือ เมื่อระเบิดลูกที่สองถูกจุดระเบิด อย่างไรก็ตาม ลูกเรือไม่ได้ตอบสนองต่อการระเบิดครั้งแรกอย่างที่เจ้าหน้าที่คาดหวัง ขณะที่มีการอพยพลงจากเรือในช่วงแรก ลูกเรือบางส่วนกลับขึ้นเรือมาเพื่อหาสาเหตุและถ่ายภาพความเสียหาย ช่างภาพชาวโปรตุเกส-ดัตช์ ฟืร์นังดู ปือไรรา กลับไปใต้ดาดฟ้าเรือเพื่อไปเอาเครื่องมือกล้องของเขา เมื่อเวลา 23.45 น. ระเบิดลูกที่สองระเบิดขึ้น ปือไรราจมน้ำเสียชีวิตหลังน้ำไหลเข้ามาในเรืออย่างรวดเร็ว และสมาชิกลูกเรือคนอื่นอีกสิบคนถูกอพยพอย่างปลอดภัยตามคำสั่งของกัปตันปีเตอร์ วิลคอกซ์ หรือถูกแรงระเบิดจนตกลงไปในน้ำโดยการระเบิดครั้งที่สอง เรนโบว์วอร์ริเออร์จมในอีกสี่นาทีต่อมา
เหตุการณ์อื้อฉาว
ปฏิบัติการของซาตานเป็นความหายนะทางการประชาสัมพันธ์ของฝรั่งเศสซึ่งเป็นพันธมิตรกับนิวซีแลนด์ ตอนแรกฝรั่งเศสปฏิเสธความเกี่ยวข้องและร่วมประณามว่าเป็นเหตุก่อการร้าย